
	COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 


	Bucureşti,
	18.02.2014

	Nr.
	4c-6/582


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra propunerii legislative pentru modificarea și completarea Legii nr.50/1991 privind autorizarea executării lucrărilor de construcții, trimisă comisiei pentru examinare pe fond, cu adresa nr. Pl.x 585 din 16 decembrie 2013.
PREŞEDINTE,

MARIN ALMAJANU
Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ ŞI AMENAJAREA TERITORIULUI 
	Bucureşti,
	18.02.2014

	Nr.
	4c-6/582


R A P O R T      
asupra propunerii legislative pentru modificarea și completarea Legii nr.50/1991 privind autorizarea executării lucrărilor de construcții

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a fost sesizată, prin adresa nr. Pl.x 585 din 16 decembrie 2013, cu dezbaterea pe fond în procedură obişnuită, a propunerii legislative pentru modificarea și completarea Legii nr.50/1991 privind autorizarea executării lucrărilor de construcții trimisă comisiei pentru examinare pe fond.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.724/15.07.2013)
· avizul negativ al Comisiei juridice, de disciplină și imunități              

(nr.4c-11/1561/12.02.2014)

· punctul de vedere negativ al Guvernului (nr.2251/25.11.2013)
Propunerea legislativă a fost respinsă de Senat în şedinţa din 9 decembrie 2013, în calitate de primă Cameră sesizată.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 
Propunerea legislativă are ca obiect de reglementare amendarea unor dispoziţii ale Legii nr.50/1991 privind autorizarea executării lucrărilor de construcţii, republicată, cu modificările şi completările ulterioare, propunând, în principal, lărgirea categoriei titularilor unor drepturi asupra terenului pe care urmează să edifice, să modifice sau să desfiinţeze o construcţie, care pot solicita autorizaţia de construire sau desfiinţare. Astfel, iniţiatorii doresc ca, pe lângă titularii unor drepturi reale, să poată solicita autorizaţia de construire sau desfiinţare a construcţiilor şi titularii unor drepturi de creanţă.

Potrivit prevederilor art.61 din Regulamentul Camerei Deputaţilor, republicat, comisia a examinat propunerea legislativă în şedinţa din 18 februarie 2014.
La lucrările comisiei au fost prezenţi 22 deputaţi, din totalul de 25 membri ai comisiei.

La dezbaterile care au avut loc au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Horia Irimia - secretar de stat și doamna Anca Ginavar - șef serviciu în cadrul Ministerului Dezvoltării Regionale și Administrației Publice.
În urma examinării intervenţiei legislative şi a opiniilor exprimate de către membrii Comisiei, s-a hotărât cu majoritate de voturi (2 voturi împotrivă), să se supună plenului Camerei Deputaţilor respingerea propunerii legislative pentru modificarea și completarea Legii nr.50/1991 privind autorizarea executării lucrărilor de construcții din următoarele considerente: soluțiile legislative preconizate pot crea premisele încălcării dreptului încălcării dreptului de proprietate garantat de prevederile art.44 din Constituția României, republicată, potrivit cărora ”(1) Dreptul de proprietate, precum și creanțele asupra statului, sunt garantate. Conținutul și limitele acestor drepturi sunt stabilite de lege. (2) Proprietatea privată este garantată și ocrotită în mod egal de lege, indiferent de titular. (...)”. Posesia, folosința și dispoziția sunt cele trei atribute care alcătuiesc conținutul juridic al dreptului de proprietate privată, atribute ce configurează puterea pe care proprietarul o are asupra unui bun și care diferențiază dreptul de proprietate de toate celelalte drepturi reale și de creanță.

 În raport cu obiectul şi conţinutul reglementării, propunerea legislativă face parte din categoria legilor ordinare.
	PREŞEDINTE,
	                  SECRETAR,

	MARIN ALMĂJANU
	ION MARCEL CIOLACU


Consilier, Roxana Feraru

